CELEX: 32015D0838
Language: hr
Date: 2015-05-28 00:00:00
Title: Provedbena odluka Komisije (EU) 2015/838 оd 28. svibnja 2015. o izmjeni Provedbene odluke 2014/909/EU o određenim zaštitnim mjerama s obzirom na potvrđene pojave etinioze u Italiji (priopćeno pod brojem dokumenta C(2015) 3558) (Tekst značajan za EGP)

29.5.2015   
            
            
               HR
            
            
               Službeni list Europske unije
            
            
               L 132/86
            
         PROVEDBENA ODLUKA KOMISIJE (EU) 2015/838
   оd 28. svibnja 2015.
   o izmjeni Provedbene odluke 2014/909/EU o određenim zaštitnim mjerama s obzirom na potvrđene pojave etinioze u Italiji
   
      
         (priopćeno pod brojem dokumenta C(2015) 3558)
      
   
   (Vjerodostojan je samo tekst na talijanskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice radi uspostave unutarnjeg tržišta (1), a posebno njezin članak 9. stavak 4.,
   uzimajući u obzir Direktivu Vijeća 90/425/EEZ od 26. lipnja 1990. o veterinarskim i zootehničkim pregledima u trgovini određenim živim životinjama i proizvodima unutar Zajednice radi uspostave unutarnjeg tržišta (2), a posebno njezin članak 10. stavak 4.,
   budući da:
   
               (1)
            
            
               Provedbenom odlukom Komisije 2014/909/EU (3) uspostavljene su određene zaštitne mjere nakon obavijesti Italije 11. rujna 2014. o prisutnosti etinioze (Aethina tumida) u pokrajinama Kalabriji i Siciliji.
            
         
               (2)
            
            
               Provedbena odluka 2014/909/EU primjenjuje se do 31. svibnja 2015. Međutim, budući da pregledi i epidemiološke istrage iz Provedbene odluke 2014/909/EU kao ni aktivni nadzor u pogledu pojave etinioze u predmetnim talijanskim pokrajinama nisu dovršeni, epidemiološka situacija još nije utvrđena unatoč činjenici da od prošlog prosinca nije zabilježena pojava etinioze.
            
         
               (3)
            
            
               Stoga je u svjetlu ovog prijelaznog stanja i do daljnjih informacija o stalnom nadzoru potrebno produljiti primjenu mjera predviđenih Provedbenom odlukom 2014/909/EU do očekivanog završetka tekuće pčelarske sezone u tim pokrajinama krajem studenoga 2015.
            
         
               (4)
            
            
               Provedbenu odluku 2014/909/EU trebalo bi na odgovarajući način izmijeniti.
            
         
               (5)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Članak 4. Provedbene odluke 2014/909/EU zamjenjuje se sljedećim:
   
      „Članak 4.
      Ova se Odluka primjenjuje do 30. studenoga 2015.”
   
   Članak 2.
   Ova je Odluka upućena Talijanskoj Republici.
   
      Sastavljeno u Bruxellesu 28. svibnja 2015.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 395, 30.12.1989., str. 13.
   
   
      (2)  SL L 224, 18.8.1990., str. 29.
   
   
      (3)  Provedbena odluka Komisije 2014/909/EU od 12. prosinca 2014. o određenim zaštitnim mjerama s obzirom na potvrđene pojave etinioze u Italiji (SL L 359, 16.12.2014., str. 161.).